دەروونبینی

دەروونبینیلە زاراوەکانی کۆڕ، بەرامبەر بە «insight»ی ئینگلیزی و «استبصار»ی عەرەبی. بەھرەیەکە ھەندێ کەس ھەیانە و دەتوانن لە خۆیان و لە پەیوەندییەکانیان لەگەڵ ئەم و ئەوا بە قووڵی و بە ڕوونی تێبگەن؛ دەتوانن ئەم تێگەیشتنەش بە کار بگرن بۆ ڕۆشنکردنەوەی ئەزموونگەلی ڕابوردوویان، یا بۆ چارەسەرکردنی گرفتەکانیان، یا بۆ سەردەرکردن لەو بارودۆخەی تێیدان.insight, Cambridge Dictionary 

لە زاراوەی عاریفان و سۆفییاندا، بە دەروونبینی دەڵێن بەسیرەت یا چاوی ئەقڵ یا دیدەی دڵ. بۆ نموونە، مەولەوی دەڵێ: چاوی بەسیرەت ئێمە مژمۆرە / ئەگەر نە پێشڕەو عیزرائیل زۆرە. مەبەستی لە چاوی بەسیرەت چاوێکە قووڵاییی شتەکان دەبینێ، نە ڕواڵەتیان. چاو بۆ گیان چۆنە، بەسیرەت بۆ دڵ وەھایە. وەکوو چۆن گیان لە ڕێگای چاوەوە دەموچاوی شتەکان دەبینێ، دڵیش ئەگەر بەسیرەتی بێ، ڕاستییە شاراوەکان دەبینێ. 

 سەرچاوەکان 

پۆل:چەمکەکان لە ناسیاریناسی
پۆل:بیرکردنەوەی ڕەخنەگرانە
پۆل:سەرچاوەکانی زانین